«Աւելի շատ է յուսահատութիւնը, քանի որ կեղծիքները շատ են։ Զարմանում ես, թէ ինչքան շատ մարդիկ են զբաղւում արւեստի գործերի զեղծարարութեամբ, իհարկէ, նաեւ Սարեանի գործերի։ Այս անգամ, երբ բացեցի նամակը, յանկարծ տեսնում եմ այն նկարը, որից քաջատեղեակ եմ սեւ ու սպիտակ լուսնակարից։ Գոյների մէջ տեսնում եմ հրաշալի սարեանական գոյներ, հրճւանքից ու ուրախութիւնից չգիտէի՝ ինչ անել։ Նամակ ուղարկողը Նոր Զելանդիայից էր, հետաքրքրւում էր՝ ինչ գումար ենք պատրաստ վճարել նկարի համար։ Այդ նկարը չկարողացանք գնել։ Այն վաճառւեց աճուրդում։ Մեր հայերից ոչ ոք մօտ չգանց այդ նկարին, չհետաքրքրւեցին, չնայած թերթերի միջոցով դիմել էի։ Ինձ ուղղակի ասւեց, որ մեզ չի հետաքրքրում եւ վերջ։ Նկարը գնեց մոսկւայաբնակ արւեստի գործեր հաւաքող, ազգութեամբ ոչ հայ։ Կտաւը գնաց Մոսկւա։ Այնուհետեւ կրկին աճուրդում է յայտնւում։ Կրկին դիմեցի մեր հայրենակիցներին, ովքեր ի վիճակի էին գնել, գոնէ կը մնար հայկական օջախում։ Ոչ ոք չարձագանգեց։ Յուսահատ վիճակում էի։ Բայց մեր բախտը բերեց, գնեց մոսկւայաբնակ արւեստի գործեր հաւաքող Արթուր Դանիէլեանը»,- պատմեց Ռուզան Սարեանը։